open-index/open-wikipedia-markdown huggingface dataset:
Støvlar

**Støvlar** (mellomnorsk *styfill*, gjennom lågtysk, frå italiensk *stivale)* er høgt fottøy som minst når noko opp på leggen, men ofte til litt under knea. Støvlar blir nytta når ein går i snø eller vått lende, driv med gards- eller skogsarbeid, fiske, osb. Moderne støvlar er som oftast laga av syntetiske materialar som gummi og plast. Før ein fekk slike materiale vart dei laga av skinn, som laut smørast med til dømes tran eller bek for å verta tette. Høge støvlar blir av og til kalla «skaftestøvlar».

## Galleri

Fil:Bauer_Gummistiefel_in_der_Landwirtschaft.png|Gardbrukar med støvler.
Fil:Fagaraš,_2014_(049).jpg|Gjetar med støvler.
FiL:Isle_of_Wight_Festival_2011_during_bad_weather_11.JPG|Bruk av støvlar på gjørmute underlag.
Fil:Delivering_bed_nets_to_prevent_malaria_in_the_rainy_season,_Philippines_2012._Photo-_AusAID_(10691620853).jpg|Bruk av støvlar på gjørmute veg.
Fil:People_in_waders_and_boots_working_to_restore_a_pond.jpg|Bruk av støvlar ved arbeid i ein park.
Fil:Nedeljska_noša,_Jože,_Drašiči_1965.jpg|Gut med støvlar.
Fil:Transsiberian_Irkutsk_(4376397647).jpg|Jente med støvar i Irkutsk.
Fil:Wilhelm_Walther,_HelmutS,_Haus,_1-103-104-7938.tif|Støvlar til å veksa i.
Fil:マシーン_(8449218858).jpg|Bruk av støvlar i snø.
Fil:Schnittschutz_stiefel.jpg|Vernestøvlar for skogsarbeid.
Fil:Longboots1.jpg|Støvlar som går opp på låret.
Fil:Polski_ułan_z_karabinem_przeciwpancernym_UR.jpg|Polsk soldat med ridestøvlar.
Fil:WLANL_-_Quistnix!_-_Maritiem_Museum_-_Kaplaarzen.jpg|Utspjåka støvlar.
Vernesko

**Vernesko** er sko som vernar føtene mot å verta skadd. Vernesko med ståltå vert til dømes, nytta for å vera føtene mot klemmskadar, fall av tunge gjenstandar, osb. Dei er vanlege ved arbeid på skipsverft, bilverkstad, osb.
Vernestøvlar

**Vernestøvlar** er støvlar med ståltå laga av material som hindrar motorsagkjede i å trenga gjennom. Dei vert nytta ved skogsarbeid, eller anna arbeid med motorsag.
Handball-NM 2020/21 for kvinner

**Noregsmeisterskapen i handball 2020/21** for kvinner vart vunnen av  Idrettsklubben Våg som under klengenamnet Vipers vann finalen med 29 – 16 over Sola Håndballklubb. Finalen var utsett i over fire månader, mellom anna grunna i Covid-19-tiltak. Tilskodartalet vart også avgrensa av same grunn.

### Kvartfinalane
*Molde HK –  IK Våg 19 – 36
*Fana IL – Tertnes IL 27 – 22
*Byåsen IL – Fredrikstad BK 22 – 23
*Sola HK – Storhamar IL 33 – 28 

### Semifinalane
*IK Våg – Fana IL 33 – 24
*Fredrikstad BK – Sola HK 22 – 29

## Finalen
Finalen vart avvikla i Stavanger idrettshall laurdag 15. mai 2021 framfor 100 tilskodarar. Dei to laga fylgde kvarandre til 4 – 4, derifrå drog storfavoritt Vipers frå til 8 – 4. Sidan reduserte Sola forspranget, så ved pause leia Vipers med 10 – 8. I den andre omgangen skrudde laget frå Kristiansand opp tempo og auka til 16-10 på mindre enn ti minutt. Ti minutt før slutt skilde det framleis seks mål mellom laga; 21 – 15. Deretter skåra Vipers åtte strake mål, før Sola sette inn sitt siste finalemål tre sekund før sluttsignalet lydde.

For **Vipers** skåra Henny Reistad 6, Nora Mørk 5, Vilde Jonassen 4, Sunniva Andersen 3, June Andenæs 3, Heidi Løke 2, Marta Tomac 2 mål. Jana Knedlíková, Tonje Refsnes, Ragnhild Valle Dahl og Karine Dahlum skåra kvar sitt mål, medan Emilie Hegh Arntzen og Malin Aune vart verande mållause. Katrine Lunde og Andrea Austmo Pedersen var målvakter.

**Sola** sine skåringar kom frå Kristiane Knutsen 6, Maja Magnussen 4, Hege Danielsen 2, Kristina Novak 2, Malin Holta 1, Frøydis Wiik 1. Camilla Herrem kom ikkje på skåringslista.

Dommarane Jo Are Johannessen og Tom Larsen straffa Sola med fire 2-minuttsutvisingar og raudt kort, Våg/Vipers vart idømt to 2-minuttarar.

## Kjelder
*handball.no
Bryan Roy

**Bryan Edward Roy** () er ein tidlegare nederlandsk fotballspelar, som spelte som kantspelar hos flere europeiske klubber, og for det nederlandske landslaget. Av klubbane hans kan ein nemna Ajax Amsterdam i heimlandet, Nottingham Forest i England og Hertha Berlin i Tyskland.

### Landslagsspel
Roy spilte 32 landskampar for Nederland mellom 1989 og 1995 og han skåra 9 mål. Han representerte Nederland i VM 1990 EM 1992 og VM 1994.

### Merittar
*Vinnar av UEFA-cupen: 1992 med Ajax

## Kjelder

**Denne artikkelen byggjer på «[[:da:Bryan Roy|Bryan Roy]]» frå  den 17. mai 2021*.

*eu-football
6. serierunde i Tippeligaen 2000

**Den 6. runden i Tippeligaen 2000** vart utført med ein kamp laurdag 6. mai og resten av kampane den 7. mai. Bodø/Glimt slo Brann 3-2, medan Molde spelte uavgjort 2-2 mot Start og Rosenborg slo Haugesund 4-1. Rosenborg tok dermed over teten av ligaen, etterfølgd av Molde poenget bak, og Brann og Bodø/Glimt poenget bak dei igjen. 

## Kampfakta
Dick Advocaat

**Dirk Nicolaas Advocaat** () er ein tidlegare nederlandsk fotballspelar og seinare trenar for einlang rekke klubbar. Sidan 30. oktober 2019 har han leia Feyenoord.
## Kjelder

**Denne artikkelen byggjer på «[[:da:Dick Advocaat|Dick Advocaat]]» frå  den 17. mai 2021.*
Ed de Goeij

**Eduard Franciscus de Goeij** () er ein tidlegare nederlandsk fotballspelar, som spelte som keeper hos fleire klubbar, og for det nederlandske landslaget. I sine 21 sesongar var han tilknytt dei to Rotterdam-klubbane Sparta Rotterdam og Feyenoord, i tillegg til Chelsea FC og Stoke City i England.

### Landslagsspel
De Goeij spelte 31 landskampar for Nederland i åra 1992-1998. Han var med i troppene til VM 1994, EM 1996, VM 1998 og EM 2000, men var aktiv berre i 1994. I dei andre turneringane var han benkeslitar.

### Merittar
*Vinnar av UEFA-cupen: 1998 med Chelsea FC
*Nederlandsk cupmeister: 1991, 1992, 1994 og 1995 med Feyenoord
*Nederlandsk seriemeister: 1993 med Feyenoord
*Engelsk ligacupvinnar: 1998 med Chelsea FC 
*Vinnar av FA-cupen: 2000 med Chelsea FC

## Kjelder

**Denne artikkelen byggjer på «[[:da:Ed de Goeij|Ed de Goeij]]» frå  den 17. mai 2021.*

*eu-football
Silosvans

**Silosvans** er eit traktorreiskap med tinnar for å handsama gras med. Før det vart vanleg med forhaustar vart silosvans nytta for å raka saman nyslege gras med, for å køyra det i silo. Der det vat kort avstand kunne graset køyrast på silosvansen heilt til siloen. For å få med meir gras i gongen vart det nokre som nytta to silosvansar, ein bakmontert og ein montert på ein frontlastar. Men silosvans montert på frontlastar vart og nytta for å lessa graset på ein tilhengar. Silosvans vart òg nytta for å køyra saman gras når ein hesja. Ein får med 200-325 kg gras per lass. Då forhaustarane tok over gjekk dei opphavlege silosvansane meir og meir ut av bruk. Ei ulempe med silosvansen er at han er trafikkfarleg, så tindane lyt dekkast til ved kjøring på offentleg veg.
 
Då plansiloane vart vanlege kom ein ny kraftigare type, som blir nytta for å jamna utover graset i siloen. Desse er ofte montert på kraftige traktorar eller hjullastarar. I Noreg har Kverneland og Tegle produsert silosvansar.
 
## Galleri

Fil:Valtra_8950_moving_grass_silage_2.jpg|Kraftig silosvans, montert på ein Valtra 8950.
FiL:MB_TRAC_rolling_silage.jpg|Kraftig silosvans, montert på ein  Mersedes Benz MB-trac.

## Refernsar
7. serierunde i Tippeligaen 2000

**7. runde i Tippeligaen 2000** vart gjennomført med seks kampar den 10. mai 2000. Ein kamp vart utsett og ikkje spelt før 26. juli. 

## Kampfakta
8. serierunde i Tippeligaen 2000

**Den 8. runden i Tippeligaen 2000** vart gjennomført den 13. mai. Den mest målrike kampen denne runden var mellom Tromsø og Viking, som enda med 5&mdash;2-siger til Viking i Tromsø. Viking tok med det steget opp på bronseplassen, bak Brann og Rosenborg, som begge vann sine kampar denne runden. 

## Kampfakta
Høysvans

**Høysvans** er ein bakmontert traktorreiskap for å raka saman og transportera høy med. Høyet ligg på lange rette tindar, som går under høyet når ein ryggar. Under transport vert høyet haldt fast av ei overliggande klo, som blir senka ned når svansen blir løfta opp. Den einaste norske høysvansprodusenten var Kverneland.

Høysvansen vart nytta både for flathøy og for høy som var hesja. Når ein nytta høysvans for å køyra inn høy som hadde vore hesja laut ein fyrst manuelt riva høyet or hesjene og legga det på marka litt unna hesja. Men det var mykje lettare enn å lessa høyet på ei vogn eller ein tilhengar. Ein fylte svansen ved å rygga traktorren til ein hadde ein høveleg dunge på svansen; når ein så løfta svansen gjekk den overliggande kloa ned og heldt høyet fast under transport. Ein høysvans får med 150-300 kg tørt høy per lass.
 
Høysvansen vart bruka både på flatmark og på brattlendte bruk. Der det var langt til låven var det sume som nytta to høysvansar, ein bakmontert og ein montert på frontlastaren. Høysvansen var lett å bruka og vart svært populær i  Noreg. Men då forhaustaren kom på marknaden vart storparten av graset etter kvart lagt i silo og marknaden for høysvansen forsvann.  Ei ulempe med høysvansen er at han er trafikkfarleg, så tindane lyt dekkast til ved kjøring på offentleg veg.

## Galleri

Fil:Bukh_302_OB.Ø60_2334.jpg|Høykjøring med Kverneland høysvans på Kløfta i Ullensaker. Traktoren er ein Bukh.
Fil:PXL_20210329_161239082.jpg|Her ser ein både tindane og den overliggande kloa.
Fil:Heinähäntä.JPG|Her er det montert venger på sidene for å halda høyet betre på plass.
Fil:Fordson Major med høysvansar i 1954.jpg|Fordson Major med to høysvansar i 1954.


## Referansar
9. serierunde i Tippeligaen 2000

**Den 9. runden i Tippeligaen 2000** vart gjennomført 16. mai. Med eit tilskodarsnitt på nesten 10&nbsp;000 per kamp vart dette den mest vitja runden denne sesongen. Aller flest tilskodarar hadde Brann stadion der 18&nbsp;520 tilskodarar såg Brann slå Moss 2-0. Nesten like mange var det i Trondheim på kampen mellom Rosenborg og Tromsø, som enda uavgjort. Dermed gjekk Brann forbi Rosenborg på tabellen og låg i teten med betre målskilnad. Viking beheldt bronseplassen etter siger mot Bodø/Glimt. Start hadde enno ikkje vunne ein kamp dette året og låg sist på tabellen, like bak Vålerenga. Begge desse tapte sine kampar mot høvesvis Molde og Odd Grenland. 

## Kampfakta
10. serierunde i Tippeligaen 2000

**Den 10. runden i Tippeligaen 2000** vart gjennomført med seks kampar 21. mai og ein kamp 22. mai. Rosenborg tok attende toppen av tabellen med siger over Bodø/Glimt, etter at Brann gjekk på ein solid smell borte mot Stabæk. Etter å ha gått opp i leiinga tidleg i kampen, reduserte Stabæk før pause. I andre omgang rakna det heilt for Brann, som til slutt tapte 7-1. Viking tapte òg borte mot Vålerenga, og Molde, som slo Bryne, tok over tredjeplassen på tabellen. Start held fram å tape, denne gongen mot Haugesund, og låg sist på tabellen, medan Bryne med sitt tap fall ned på nest siste plassen. 

## Kampfakta
Aksel Kankaanranta

**Aksel Kankaanranta** () er ein finsk songar som vart kjend i heimlandet i 2017, då han vart nummer to i den finske utgåva av *[[Fjernsynsserien The Voice|The Voice]]*. Året etter fekk han ein hit med raplåten «Jättiläinen», og i 2020 vann han den finske songtevlinga *Uuden Musiikin Kilpailu* med songen «Looking Back». Med sigeren skulle Kankaanranta ha representert Finland i Eurovision Song Contest 2020 i Rotterdam i Nederland, men 18. mars 2020 avlyste EBU Eurovision Song Contest på grunn av koronaviruspandemien i Europa vinteren 2020.

## Bakgrunn
Kankaanranta vaks opp i Åbo, i ein musikalsk familie. Då han var seks år, byrja han med fiolinundervising, men bytta til bass og gitar då han vart tenåring. Som barn vart han mobba på skulen. På vidaregåande skule byrja han å syngje. «Då oppdaga eg at eg kan synge. Etter det har eg ikkje lukka munnen min», sa Kankaanranta i eit intervju med avisa *[[Ilta-Sanomat]]* i 2017.

I 2017 melde Kankaanranta seg på den finske utgåva av talentprogrammet *The Voice*. Han enda til slutt på ein andreplass i tevlinga, og året etter fekk han ei hit då han song refrenget på raplåten «Jättiläinen» (*kjemper*) med rapperen Pyhimys. Låten toppa den finske hitlisten våren 2018.

I 2020 var Kankaanranta blant deltakarane i den finske songtevlinga *Uuden Musiikin Kilpailu,* den finske uttakinga til Eurovision Song Contest. I finalen laurdag 7. mars 2020 vann han *Uuden Musiikin Kilpailu* med songen «Looking Back». Som vinnar skulle han ha representert Finland i Eurovision Song Contest 2020 i Rotterdam i Nederland. Han skulle ha delteke i den andre semifinalen torsdag 14. mai 2020. Men på grunn av koronavirusutbrotet i Europa vinteren 2020 vedtok EBU å avlyse Eurovision Song Contest for å hindra spreiing av koronaviruset SARS-CoV-2 og den medfølgende sjukdomen COVID-19. I 2021 deltok han på ny i *Uuden Musiikin Kilpailu*. I finalen laurdag 20. februar 2021 enda han på femteplass med songen «Hurt». Kankaanranta omtalar seg sjølv som ein sjenert person, som trivst på scena – der han kan vekka «djupe kjensler og reaksjonar i folk».

## Referansar


**Denne artikkelen bygger på «[[:nb:Aksel Kankaanranta|Aksel Kankaanranta]]» frå ,  den 18. mai 2021.*
11. serierunde i Tippeligaen 2000

**Den 11. runden i Tippeligaen 2000** var den første runden etter sommarpausen dette året og vart gjennomført med seks kampar den 2. juli. Den siste kampen, mellom Lillestrøm og Stabæk, vart utsett og først spelt 24. september. Både Rosenborg og Brann vann sine kampar og held seg i toppen av tabellen, medan Viking med sin siger over Bryne tok over tredjeplassen frå Molde, som tapte mot Moss på heimebane. 

## Kampfakta
12. serierunde i Tippeligaen 2000

**Den 12. runden i Tippeligaen 2000** vart gjennomført onsdag 5. juli. Både Rosenborg og Brann gav frå seg poeng denne runden. Rosenborg spelte uavgjort 3-3 borte mot Bryne, medan Brann tapte 2-0 heime mot Lillestrøm. Viking slo Moss heile 5-1 på bortebane og tok med det over sølvplassen på tabellen, medan Brann gjekk ned på tredjeplassen med dårlegare målskilnad enn Viking. 

Start slo Bodø/Glimt 4-3 på bortebane og tok med det den aller første sigeren sin denne sesongen. 

## Kampfakta
13. serierunde i Tippeligaen 2000

**Den 13. runden i Tippeligaen 2000** vart gjennomført med fem kampar 9. juli, ein kamp 26. juli 2000 og ein kamp 9. august 2000. Det var totalt sett ein målrik runde med 5,1 mål i snitt per kamp. Dei mest målrike kampane var 4&mdash;2-sigeren til Odd mot Bryne og Rosenborg sin 5&mdash;1-siger mot Moss. Med siger for Brann borte mot Molde, og tap for Viking heime mot Stabæk, tok Brann over sølvplassen på tabellen, medan Stabæk no tok over bronseplassen. Med tap for både Bryne og Start, låg desse to framleis på nedrykksplassane. 

## Kampfakta
14. serierunde i Tippeligaen 2000

**Den 14. runden i Tippeligaen 2000** vart gjennomført med seks kampar 16. juli og ein kamp 17. juli. Dei fire øvste laga møtte kvarandre denne runden, og både Rosenborg og Brann forsterka stillinga si med sigrar over høvesvis Stabæk og Viking. Brann slo Viking heile 6-2 i Stavanger, medan Rosenborg vann 3-0. Start tok den andre sigeren sin av året i botnkampen mot Bryne. Begge desse laga vart liggande på dei to nedste plassane. 

## Kampfakta
Øystein Brekke

**Øystein Brekke** () er ein norsk sjakkspelar, sjakkorganisator, turneringsarrangør og turneringsleiar, sjakkskribent, sjakkbladredaktør, sjakkbokforfattar, sjakkhistorikar, eigar av den største sjakkbutikken i Noreg og av Norsk Sjakkforlag. Han har vore aktiv i eit fleirtal av desse rollene sidan tidleg på 1970-talet. Som følge av innsatsen for norsk sjakk vart han æresmedlem både i Norges Sjakkforbund i 2010 og i Ungdommens Sjakkforbund i 2013.. Øystein Brekke er frå Gjøvik, men har mesteparten av sitt vaksne liv budd i Modum. Brekke har vore leiar av Sjakkhistorisk forum sidan dette vart skipa 7. juli 2011.

## Sjakkspelaren og sjakkorganisatoren
Øystein Brekke var sentral i at Norsk Sjakkblad vart reetablert i 1975, og var også redaktør i 1975-79, seinare også delvis i 1981 og 1986, samt i 2000 til ut i starten av 2001. Brekke var generalsekretær i Norges Sjakkforbund og Norges Sjakkforbunds Ungdom (no USF) i perioden 1982–88. Han er turneringsarrangør og har arrangert eit stort tal norske sjakkturneringer, mellom anna noregsmeisterskapen i sjakk på Lillehammer i 2013. Øystein Brekke er eigar av Norsk sjakkforlag (skipa 1988) og Sjakkbutikken (skipa 2005). Øystein Brekke er sjølv ein sterk sjakkspelar med solid meisterklasserating.

## Sjakkbokforfattaren
Øystein Brekke har pr. mai 2021 skrive 21 sjakkbøker, deriblant *Nordisk sjakk i 100 år* (1999), *Sjakkmesteren [[Svein Johannessen]]* (2010), *Norske sjakktrekk. Norges Sjakkforbund 100 år 1914-2014* (2014), *Lær sjakk – Fra begynner til turneringsspiller* (2018) og *The Saga of [[Fridrik Olafsson]]* (2021).

## Bakgrunnsstoff
* Øystein Brekke sine sjakkparti hos NorBase
* Øystein Brekke sine sjakkparti hos chessgames.com

## Bibliografi

* 1981 *Spill sjakk 1, NKS-Forlaget* 
* 1983 *Spill Sjakk 2, NKS-Forlaget* 
* 1986 *VM-sjakk i 100 år – Portretter av 13 verdensmestre* 
* 1987 *Stormestersjakk i Gausdal* 
* 1989 *Norges sjakkforbund 75 år 1914-1989*, Norges Sjakkforbund 1989 
* 1997 *Sjakkens Holmenkollen, Gausdalsjakk 1970-1996* 
* 1999 *Nordisk sjakk i 100 år* 
* 2005 *Sjakkskolen 1* 
* 2009 *Sjakkmesteren [[Svein Johannessen]]* 
* 2010 *Sjakkskolen 2* 
* 2011 *Historien om en sjakklubb. [[Schakklubben av 1911]] i 100 år* 
* 2012 *111 sjakk matt i 1 trekk* 
* 2013 *Sjakkskolen 3* 
* 2014 *Norske sjakktrekk. [[Norges Sjakkforbund]] 100 år 1914-2014* 
* 2016 *111 sjakktrekk som vinner* 
* 2018 *Lær sjakk – Fra begynner til turneringsspiller* 
* 2018 *[[Hønefoss Sjakklubb]] gjennom 100 år* 
* 2019 *111 smarte sjakktrekk* 
* 2021 *The Chess Saga of [[Friðrik Ólafsson|Fridrik Ólafsson]]* 
* 2022 *Gjøvik og Totens sjakkhistorie* 

## Kjelder
* Øystein Brekke: Norske sjakktrekk. Norges Sjakkforbund 100 år 1914-2014. Norges Sjakkforbund 2014, ISBN 978-82-991916-2-3

## Fotnotar
15. serierunde i Tippeligaen 2000

**Den 15. runden i Tippeligaen 2000** vart gjennomført 23. juli. Runden hadde eit toppoppgjer mellom Rosenborg og Brann i Bergen. Kampen enda 1-1 og endra ikkje noko i toppen av tabellen. Viking vann sin kamp borte mot Lillestrøm 1-0 og tok over bronseplassen. Start, Bryne og Haugesund tapte alle sine kampar og vart akterutsegla i botnen av tabellen. 

## Kampfakta
16. serierunde i Tippeligaen 2000

**Den 16. runden i Tippeligaen 2000** vart gjennomført med ein kamp 26. juli og resten av kampane 30. juli. Både Brann og Viking tapte sine kampar, medan Rosenborg rykka i frå og leia med sju poeng føre Brann. Brann tapte 2-0 mot Odd Grenland og Viking 1-0 mot Molde. Rosenborg vann 2-1 over Lillestrøm. Stabæk tok over bronseplassen på tabellen etter ein 5-2-siger over Start.

## Kampfakta
17. serierunde i Tippeligaen 2000

**Den 17. runden i Tippeligaen 2000** vart gjennomført med fem kampar 2. august, ein kamp 12. juli og den siste kampen 20. september. Både Rosenborg og Brann vann sine kampar og rykka i frå i teten. Då Viking spelte uavgjort mot Haugesund, medan Stabæk tapte mot Tromsø. Tromsø tok med det over bronseplassen på tabellen for første gongen denne sesongen. Bodø/Glimt stod for den største sigeren denne runden då dei vann 6-1 borte mot Moss. 

## Kampfakta
19. serierunde i Tippeligaen 2000

**Den 19. runden i Tippeligaen 2000** vart gjennomført med ein kamp laurdag 12. august og resten søndag 13. august. Med Brann sitt 2&mdash;0-tap heime mot Bodø/Glimt og Rosenborg sin 3&mdash;1-siger mot Haugesund, leia Rosenborg serien med ti poeng. Tromsø gjekk på eit stortap, 6-0 borte mot Lillestrøm, og fall ned på fjerdeplassen, medan Viking med sigeren sin 2-1 mot Odd gjekk forbi Brann og opp til andreplassen med like mange poeng, men betre målskilnad. 

## Kampfakta
20. serierunde i Tippeligaen 2000

**Den 20. runden i Tippeligaen 2000** vart gjennomført med alle kampane den 20. august. Med seks kampar igjen av serien trygga Rosenborg leiinga si med nok ein siger, 3-0 borte mot Odd Grenland. Brann vann sin kamp 1-0 borte mot Vålerenga og tok over andreplassen igjen, då Viking berre klarte 4-4 borte mot botnlaget Start. Det andre botnlaget Haugesund spelte òg uavgjort borte mot Moss, men då Bryne på kvalikplassen vann 2-1 mot Stabæk, skaffa dei seg ei luke på seks poeng ned til Haugesund, som igjen var to poeng føre Start. 

## Kampfakta
21. serierunde i Tippeligaen 2000

**Den 21. runden i Tippeligaen 2000** vart gjennomført med alle kampane 27. august. Rosenborg gjekk på sitt tredje tap for sesongen då dei overraskande gjekk på eit 2-1 tap heime mot botnlaget Start. Brann gjorde det heller ikkje særskild bra mot Bryne, og klarte berre 0-0. Dermed klatra Viking med sin 2-1-siger mot Tromsø opp på sølvplassen med like mange poeng som Brann. Luka opp til Rosenborg var no på heile ni poeng, fem kampar før slutt. Bryne klatra med det eine poenget forbi Vålerenga på tabellen og opp på trygg plass. Haugesund slo Odd 1-0 heime og reduserte luka opp til kvalikplassen med berre tre poeng. 
Molde stod for ein storsiger denne runden då dei slo Bodø/Glimt heile 7-1. 

## Kampfakta
22. serierunde i Tippeligaen 2000

**Den 22. runden i Tippeligaen 2000** vart gjennomført med to kampar laurdag 9. september og fem kampar sundag 10. september. Rosenborg tapte den andre kampen sin på rad, 2-0 borte mot Tromsø. Viking slo Bodø/Glimt 2-1 borte og forsterka andreplassen sin, og korta ned luka til Rosenborg til seks poeng. Då Brann tapte 3-2 borte mot Moss, rykka dei ned på fjerdeplassen medan Stabæk med 2-0-siger over Haugesund gjekk opp på bronseplassen. Start vann den andre kampen sin på rad, 1-0 heime mot Odd, og gjekk dermed forbi Haugesund og opp i ryggen på Vålerenga på kvalikplassen, som tapte 5-1 heime mot Molde. 
Bryne, som lenge hadde lagt under nedrykkstreken, vann 4-2 heime mot Lillestrøm og fekk ei luke på fire poeng ned til Vålerenga. 

## Kampfakta
23. serierunde i Tippeligaen 2000

**Den 23. runden i Tippeligaen 2000** vart gjennomført med ein kamp laurdag 16. september og dei andre seks kampane sundag 17. september. Rosenborg var det einaste laget i toppen som tok tre poeng då dei vann 2-1 heime mot Bodø/Glimt. Sigeren tok dei opp i ein åtte poengs leiing med berre tre kampar og ni poeng att å spele for. Viking spelte uavgjort 1-1 heime mot Vålerenga. Brann og Stabæk spelte 2-2 i toppkampen i Bergen. Dei fire øvste plassane var dermed uendra etter denne runden. 

I botnkampen møttest Start og Haugesund, og Start vann 2-1 i bortekampen. Det var den tredje kampen Start vann på rad, og dei var no på like mange poeng som Vålerenga på kvalikplassen. Haugesund hamna fire poeng bak på sisteplassen. Bryne på plassen over klarte 1-1 mot Molde og fekk ei luke på fire poeng ned til kvalikplassen. 

## Kampfakta
24. serierunde i Tippeligaen 2000

**Den 24. runden i Tippeligaen 2000** vart gjennomført med alle kampane sundag 1. oktober 2000. Rosenborg gav frå seg poeng denne runden, då dei spelte 2-2 borte mot Vålerenga. Viking vann kampen sin borte mot Bryne 3-0 og knappa inn på leiinga til Rosenborg, som no var seks poeng med to kampar att. Rosenborg hadde så pass mykje betre målskilnad enn Viking, slik at sigeren til Rosenborg i praksis vart trygga denne runden. Brann vann 2-1 heime mot Haugesund og klatra opp på bronseplassen. Stabæk, som hadde hatt denne plassen runden før, tapte mot Lillestrøm, som passerte Stabæk og klatra til fjerdeplassen, begge eitt poeng bak Brann. 

I tillegg til Haugesund, tapte Start 3-2 borte mot Tromsø. Bryne tapte som sagt mot Viking og låg no tre poeng over Vålerenga på kvalikplassen, som då vart det einaste laget i botnstriden som tok poeng. 

## Kampfakta
25. serierunde i Tippeligaen 2000

**Den 25. runden i Tippeligaen 2000** vart gjennomført med ein kamp laurdag 14. oktober og seks kampar sundag 15. oktober. Sjølv om serien i praksis var avgjort allereie, avgjorde Rosenborg sigeren denne runden med ein spektakulær 9&mdash;0-siger heime mot Bryne, den største sigeren dette året. På plassane bak spissa det seg til då Viking på sølvplassen tapte 2-1 heime mot Moss, medan Brann vann 2-1 borte mot Lillestrøm Dei to hadde då like mange poeng, men Viking hadde tre mål betre målskilnad. 

Haugesund tapte 5-2 borte mot Tromsø og hadde ikkje lenger sjanse til å kome seg opp til kvalikplassen eller trygg plass og det vart klart at dei rykka ned. Start klarte derimot uavgjort 2-2 heime mot Bodø/Glimt, medan Vålerenga på kvalikplassen tapte 4-0 borte mot Odd. Dei to hadde då begge 21 poeng, men Vålerenga hadde langt betre målskilnad og ville klare seg om dei tok minst like mange poeng som Start i siste kampen. I tillegg tapte som sagt Bryne mot Rosenborg og låg tre poeng over Vålerenga. Med stortapet dei gjekk på denne runden ville dei då hamne bak Start eller Vålerenga om ein av desse vann i den siste runden. 

## Kampfakta
26. serierunde i Tippeligaen 2000

**Den 26. runden i Tippeligaen 2000** vart gjennomført med Molde-Rosenborg laurdag 21. oktober og resten av kampane sundag 22. oktober. Rosenborg, som alt hadde vunne serien, spelte berre 1-1 borte mot Moss. Brann og Viking hadde like mange poeng på andre og tredjeplassen, men Brann måtte vinne med tre mål meir enn Viking for å gå forbi, om begge to vann sine kampar. Viking klarte derimot berre 1-1 borte mot Stabæk, medan Brann vann 4-0 heime mot Molde og sikra seg sølvet. Viking tok bronsen. 

Haugesund hadde alt rykka ned, men vann sin kamp 1-0 mot Lillestrøm. Start og Vålerenga møttest til ein direkte nedrykkskamp. Begge hadde like mange poeng, og om Bryne tapte, ville den som vann òg klatre forbi Bryne og opp på trygg plass. Bryne vann derimot 1-0 mot Odd Grenland, medan Vålerenga slo Start og sikra seg dermed kvalikplassen. Start rykka som følgje av tapet ned i lag med Haugesund. 

## Kampfakta
18. serierunde i Tippeligaen 2000

**Den 18. runden i Tippeligaen 2000** vart gjennomført med seks kampar 6. august og ein utsett kamp som vart spelt 18. oktober. Både Rosenborg og Brann tapte sine kampar denne runden, Brann 4-1 borte mot Tromsø og Rosenborg 2-1 heime mot Viking. Dermed knappa både Tromsø og Viking inn på dei to tetlaga. Tromsø berre eitt poeng bak Brann, medan Rosenborg heldt på luka si på sju poeng ned til Brann. Bryne vann i nedrykksstriden mot Haugesund og fekk ei luke på fire poeng ned til Haugesund på kvalikkplassen sin, medan Haugesund og Start låg under streken. 

## Kampfakta
Kvalifisering til Tippeligaen 2001

**Kvalifisering til Tippeligaen 2001** vart avgjort over to kampar mellom laget som kom på 12. plassen i Tippeligaen 2000, , og laget som kom på tredjeplassen i 1. divisjon i 2000, . 

Den første kampen vart spelt i Sogndal 25. oktober 2000. Denne kampen enda 1-1. Returkampen vart spelt på Ullevaal stadion fem dagar seinare, 30. oktober. Denne kampen enda 2-2 etter eit seint utlikningsmål av Tommy Øren hos Sogndal. Kvalifiseringa enda då totalt 3-3 og Sogndal vann opprykket til Tippeligaen 2001 på bortemålsregelen. 

## Kampar

## Tabellar
Reinhard Theimer

**Reinhard Theimer** () var ein tysk friidrettsutøvar frå Berlin som representerte Aust-Tyskland i sleggjekasting. Han vann medalje i øvinga i tre europameisterskap i rad; 1969, 1971 og 1974.

## Aktiv
Den 3. august 1968 i Aust-Berlin sette Theimer austtysk rekord i sleggjekast med 71,26 meter, hans fyrste kast over 70 m og som gav han femteplass på verdsstatistikken. Ved europameisterskapen 1969 vart han tredjemann med 72,02 m, slått av Sovjetunionens Anatolij Bondartsjuk, som sette verdsrekord med 74,68 m, og Romuald Klim. Same året flytta Theimer den austtyske rekorden til 72,90 m.

Sommaren 1971 forbetra Theimer rekorden sin til 74,02 m i Aust-Berlin. Vel ein månad seinare leia han EM-finalen i Helsinki med eit kast på 71,80 m, til dess vesttyske Uwe Beyer kasta halvmeteren lengre i den siste omgangen og vart europameister.

Den 4. juli 1974 sette Theimer verdsrekord då han i Erfurt vart austtysk meister for femte gong. Verdsrekordkastet målte 76,60 meter, rekorden vart sletta allereie 10 veker seinare av Aleksej Spiridonov frå Sovjetunionen. I mellom desse rekordkasta fekk Theimer bronsen i europameisterskapen, klart slått av gullmedaljør Spiridonov.

Frå 1967 til 1974 vart Theimer nummer ein eller to i den austtyske meisterskapen, han vann åra 1968, 1969, 1970, 1973 og 1974.

### Medaljar og plasseringar i internasjonale meisterskap
*OL 1968 i Mexico-byen: Nr 7 – 68,84 m
*EM 1969 i Aten: Bronsemedalje – 72,02 m
*EM 1971 i Helsinki: Sølvmedalje – 71,80 m, bakom Uwe Beyer (72,36 m)
*OL 1972 i München: Nr 13 – 69,16 m
*EM 1974 i Roma: Bronsemedalje – 71,62 m

## Kjelder

**Denne artikkelen bygger på «[[:de:Reinhard Theimer|Reinhard Theimer]]» frå ,  den 18. mai 2021.*
Jacqueline Todten

**Jacqueline Todten** () er ein tysk tidlegare friidrettsutøvar frå Berlin som representerte Aust-Tyskland. Ho vann sølvmedaljen i spydkast både under Sommar-OL 1972 og Friidretts-EM 1974.

### Aktiv
OL-sesongen 1972 sette Todten personleg rekord med eit kast på 60,00 m. Under finalen i dei olympiske leikane i München den 1. september smekka ho til med 62,54 meter i den sjette og siste omgangen, dermed tok ho andreplassen etter Ruth Fuchs og syrgde for austtysk dobbelsiger. Sommaren 1974 sette Todten livsbeste med eit kast på 64,34 meter. Ved europameisterskapen i Roma i september låg ho etter femte omgang på fjerdeplass, atter avslutta ho tevlinga med fullklaff og sikra seg sølv, landskvinna Fuchs sette verdsrekord og tok eit suverent gull. I den austtyske meisterskapen 1974 vann derimot Todten spydtevlinga. Også i Bislett-leikane 1975 i Oslo sigra Todten framom Fuchs; 62,24 m mot 60,74 m. Under sommarleikane 1976 presterte Todten årsbeste med 63,84 m og vart nummer fire, 12 cm bakom bronsevinnaren. Skade gjorde at ho la opp 1977?

### Medaljar og plasseringar i internasjonale meisterskap
*OL 1972 i München: Sølvmedalje – 62,54 m, bakom Ruth Fuchs (63,88 m)
*EM 1974 i Roma: Sølvmedalje – 62,10 m, bakom Ruth Fuchs (67,22 m)
*OL 1976 i Montreal: Nr 4 – 63,84 m

## Kjelder

**Denne artikkelen bygger på «[[:de:Jacqueline Todten|Jacqueline Todten]]» frå ,  den 18. mai 2021.*
Baklastar

**Baklastar** er ein traktormontert løfte- og transportreiskap. Han fyllar på mange måtar same oppgåver som frontlastarar, men er i motsetning til denne montert bak på traktoren. Bakmontering har den føremonen at det er bakhjula på traktoren som ber vekta av lasta, noko som aukar framkomlegheita på gjørmete eller glatt underlag. Baklastarar som er monterte i trepunktsopphenger kan òg vera lettare å montera av og på enn mange frontlastarar, men sume frontlastarar har òg snøggkoplingar. At føraren må vri set rundt for å sjå attover under arbeid er derimot ein ulempe med baklastarar. Frontlastarar er mykje meir utbreidde enn baklastarar.   


Fil:Lana_city_5.JPG|Traktor med baklastar.
Fil:Rear_loader_attachment_DSC01731.jpg|Baklastar for montering i trepunktsopphenget.


## Referansar
Rundballklemme

**Rundballklemme** er ein traktorreiskap som vert nytta til å transportera, flytta og stabla rundballar. Dei har hydrauliskt opererte klyper som held fast ballane medan dei vert handsama eller transporterte. Det finst ulike typar, men dei fleste har to armar i kvar klype. Klypene er runde for at dei ikkje skal skada plasten som rundballane er pakka inn i. Rundballklemmer er ofte monterte på frontlastarar, men dei kan og monterast på små hjullastar eller teleskoplastarar.

## Galleri


Fil:Ballengreifer.JPG|Rundballklemme.
Fil:Front_loader_tractor_with_bale_gripper.jpg|Rundballklemme montert på frontlastar.
Fil:Chwytak_do_bel.jpg|Rundballklemme montert på hjullastar.
Fil:Ahlmann_AZ_14.jpg|Rundballklemme montert på hjullastar.
Fil:Avant_Tecno_loader_with_bale_grab,_Agriflanders_2009.jpg|Minilastar med rundballklemme.
Ivar Mork

**Ivar Mork** () er ein norsk designer, skribent og forfattar frå Haddal i Ulstein kommune. Han er fødd på Bjørke i dåverande Hjørundfjord kommune.

Som forfattar fortel han med eit humoristisk snitt frå reisene sine utanom dei vanlege turistmåla. Som skjønnlitterær forfattar legg han særleg vekt på autentiske miljø- og personframstillingar.

## Bibliografi
**Reisegalskap 1*, 2018 (Reiseforteljingar)
**Reisegalskap 2*, 2019 (Reiseforteljingar)
**Desse mine minste... Fonna*, 2020 (Roman)
**Reisegalskap 3*, 2021 (Reiseforteljingar)
**Desse mine minste... Vreiden*, 2022 (Roman)

## Referansar
Gordon Cowans

**Gordon Sidney Cowans** () er ein engelsk tidlegare fotballspelar. Han var midtbanespelar med framifrå teknikk.

### Klubbspel
Cowans fekk sin ligadebut på Aston Villa i 1976. Med Aston Villa vann han ligacupen 1977, ligameisterskapen 1981 og europacupen 1982, den siste etter siger 1–0 mot Bayern München. Sommaren 1985 vart Cowans overført til Bari og italiensk seriefotball. Etter tre år i Italia vende han tilbake til Aston Villa i 1988. Frå 1991 til 1997 tente han til levebrødet i ei rad engelske klubbar; Blackburn Rovers, enno ein gong Aston Villa, Derby County, Wolverhampton Wanderers, Sheffield United, Bradford City, Stockport County, Burnley FC.

### Landslagsspel
Cowans spelte 10 kampar på Englands landslag, den fyrste i februar 1983 og den siste i november 1990. Han skåra to landslagsmål, det fyrste mot Skottland og det siste mot Egypt. Cowans var aldri med om å tape ein landskamp.

### Merittar
*Vinnar av Europacupen: 1982 med Aston Villa
*Engelsk ligameister: 1981 med Aston Villa
*Vinnar av den engelske ligacupen: 1977 med Aston Villa

## Kjelder
*eu football

**Denne artikkelen bygger på «[[:en:Gordon Cowans|Gordon Cowans]]» frå ,  den 4. juli 2024.*
Risknusar

**Risknusar** er ei traktormontert jordbruksmaskin som knusar potetkålen før han poteten vert hausta. Maskinane har ein roterande aksling, med kjettingar, knivar eller gummistavar som knusar potetkålen. Dei blir drivne frå effektuttaket på traktoren og roterer om lag 1500 o/min. Restane av kålen hamnar på åkeren, der dei vert til næring. Om ein knusar kålen ei stutt tid før opptaking, fører det til at potetane snøggare blir modne.

## Referansar
Beltrami County

**Beltrami County** er eit fylke nord i den USA-amerikanske delstaten Minnesota. Det totale arealet til fylket er 7920 km², 1430 km² er dekt av vatn. I kring 47&nbsp;000 menneske bur i Beltrami. Fylkesadministrasjonen held til i byen Bemidji. 

Fylket vart grunnlagt i 1866 og organisert i 1896. Ved folketeljinga 2000 vart 21,6&nbsp;% av ibuarane registrert som tyskætta og 19,7&nbsp;% som norskætta.

## Kjelder

**Denne artikkelen bygger på «[[:en:Beltrami County|Beltrami County]]» frå ,  den 19. mai 2021.*
Bemidji

**Bemidji** er ein by i Beltrami County i delstaten Minnesota i USA med vel 15&nbsp;000 ibuarar. Fylkesadministrasjonen held til i byen, som er den mest folkerike mellom Grand Forks i Nord-Dakota og Duluth i Minnesota. Bemidji ligg på sørvestbeidda av Lake Bemidji, den av innsjøane som renn uti storelva Mississippi som ligg lengst nord.

## Kjelder

**Denne artikkelen bygger på «[[:en:Bemidji, Minnesota|Bemidji, Minnesota]]» frå ,  den 19. mai 2021.*
Transportkasse

**Transportkasse** er ein kasse til å montera i trepunktsopphenget på ein traktor. Dei finst i mange ulike utformingar og blir nytta til å transportera mange forskjellige ting, som ved, reiskap, mjølkespann, materialar, osb.

## Galleri

Fil:Traktor_mit_Hydraulikschaufel_1535.jpg|Deutz-Fahr med transportkasse.
Fil:Same_Falcon_von_links.JPG|Same Falcon med transportkasse.med transportkasse.
Fil:Lindner_BF_35_A.HohenauAnDerRaab.b.jpg|Lindner BF 35 A med transportkasse.
Avlessarvogn

**Avlessarvogn** er ein traktortilhengar som er utstyrt for å lessa av lasset utan å tippa platten. Det finst ulike typar:
*Skuvavlessing: desse har ein gavl, eller brett, som blir skuva attover av ein hydraulisk sylinder.
*Belteavlessing: desse har eit transportbelte i botnen som flyttar heile lasset attover.
*Skrueavlessing: desse er smalare i botne, og det er plassert ein arkimedesskrue i botnen, som er open på oversida. Når skruen roterer dreg han med seg lasta attover. 
Nokre har eit elevatorbelte i bakkant, som løftar materialet slik at det kan leggast av på eit transportband. Føremonen med avlessarvogner er at dei kan tømmast meir kontrollert enn ein kan ved å titta av lasset. I Noreg vert dei ofte nytta for transport av gras, i samband med forhaustar, men etetr at det vart vanleg å pressa graset til rundballar har bruken avteke. I andre europeiske land er blir det òg nytta for mais og andre forplanter.
 
## Referansar
Rundballgaffel

**Rundballgaffel** er ein jordbruksreiskap som er montert i trepunktsopphenget på ein traktor, eller på ein frontlastar. Dei blir nytta for å flytta, stabla og transportera rundballar. Dei hat ofte tre ståltindar som vert presse inn i rundballane. På grunn av at tindane punkterer plasten som rundballane er pakka inn i har dei i stor grad vorte bytta ut med rundballklemmeer. Ein annan grunn til dette byttet er at tindane kan føra til ulukker ved at dei treff folk eller bilar ved kjøring etter offentleg veg. Tindane lyt difor dekkast til ved kjøring på offentleg veg.
Silokuttar

**Silokuttar** er ein traktormontert jordbruksreiskap som vert nytta for å skjera ut blokker med surfôr frå plansiloar. Dei kan monterast i trepunktsopphenget, eller på ein frontlastar. Montering på ein liten hjullastar er òg eit alternativ. Det finst ulike typar, men dei fleste har tindar som vert køyrde inn langs golvet i siloen, og ein hydarulisk operert kniv som skjer ut ei høveleg blokk frå surfôret.
Landbruksplast

**Landbruksplast ** et plastduk som blir nytta til ulike føremål i jordbruket. Typiske døme er embalasje for rundballar, dekke på plansiloar, dekkje i jordbæråkrar for å hindra at det veks ugras, osb.

I dei siste åra har ein sett ein auka otte for at landbruksplast fører til forureining i form av mikroplast.
 
## Referansar
FA-cupfinalen i fotball 2002

**FA-cupfinalen i fotball 2002** fann stad på Millenium stadion i Cardiff den 4. mai, med 73&nbsp;963 tilskodarar på tribunane. Kampen mellom London-laga Arsenal FC og Chelsea FC enda med siger 2 – 0 til Arsenal.

### Kampen
 
Etter ein tam fyrste omgang, tok Chelsea styringa over spelet. Arsenal stod imot og skåra på to langskot, fyrst frå Ray Parlour i det 70. minutt og 10 minutt seinare frå svenske Fredrik Ljungberg.

**Arsenal** sitt vinnarlag bestod av: David Seaman, Lauren Etamé-Mayer, Sol Campbell, Tony Adams (kaptein), Ashley Cole, Sylvain Wiltord, Ray Parlour, Patrick Vieira, Fredrik Ljungberg, Dennis Bergkamp og Thierry Henry. Etter fyrste skåringa kom Edu Gaspar inn staden for Bergkamp, etter andre målet bytta Nwankwo Kanu med Henry og heilt på tampen entra Martin Keown bana, ut gjekk Wiltord.

**Chelsea** stilte med: Carlo Cudicini, Mario Melchiot, William Gallas, Marcel Desailly, Celestine Babayaro, Jesper Grønkjær, Frank Lampard, Emmanuel Petit, Graeme Le Saux, Eiður Guðjohnsen, Jimmy Floyd Hasselbaink. I den andre omgangen kom John Terry inn frå pausen, Gianfranco Zola midtvegs, medan Boudewijn Zenden fekk med seg siste kvarteret av kampen. Ut gjekk etter tur; Babayaro, Hasselbaink og Melchiot.

Mike Riley var dommar.

## Kjelder

**Denne artikkelen bygger på «[[:en:2002 FA Cup Final|2002 FA Cup Final]]» frå ,  den 20. mai 2021.*
Såte

**Såte** (norrønt *sáta*, av 'sitje') er ein liten dunge med halvturt gras eller høy. Når ein turkar graset på marka (flathøy) blir det raka saman til såter på kvelden, for å hindra at dogga veter det om natta. Om morgonen når dogga forsvinn blir såtene kasta utover att. Om det er regn eller fuktig i lufta let ein såtene stå om dagen. Når vêret er dårleg kan det henda at ein lyt setta graset i såter fleire gongar før det er tørt nok til å køyra inn.

## Sjå òg
*Hesje
*Høystakk
## Kjelder
Jan Henry Keskitalo

**Jan Henry Keskitalo** () er ein norsk samisk pedagog og politikar frå Kautokeino.

Han vart uteksaminert som lærar frå Tromsø lærerskole i 1968, tok spesialpedagogikk ved Statens spesiallærerskole 1971-73 og embetseksamen i spesialpedagogikk ved  same skole i 1984. I perioden 1968-74 arbeidde som lærar og seinare spesialpedagog ved grunnskolen i Kautokeino. Deretter arbeidde han ved lærarutdanninga i Alta til han vart konsulent ved Samisk utdanningsråd 1977-1985. Deretter var han undervisningsleiar for samiske studium ved Alta lærarhøgskole fram til Samisk høgskole vart oppretta i 1989. Der var han den første rektoren, fram til 1996. Etter det arbeidde han som dosent i pedagogikk ved Samisk høgskole. Han var også  visepresident for urfolkssaker i nettverket University of the Arctic.

Keskitalo var vararepresentant til Stortinget for Høgre i perioden 1969-1973. Tidleg på 1970-talet var Keskitalo også sentral i arbeidet for å utvikle eigne samiske forskings- og utdanningsinstusjonar. Han har også vore medlem av den norske UNESCO-kommisjonen. 

Keskitalo er far til Aili Keskitalo.

## Bibliografi (utval)
* Keskitalo, Jan Henry 1984: Samisk grunnskole på norske premisser? Forsøksnytt 1984 nr. 15.

## Kjelder

* skuvla.info sin biografi for Jan Henry Keskitalo
* Stortingets biografi for Jan Henry Keskitalo
Strandarve

**Strandarve** (*Honckenya peploides*) er ein kyst- og strandplante i nellikfamilien med krypande, lyse røter og grøne, sukkulente (kjøtfulle) små blad som er spisse ytst. Høgda er 4-10 cm. Planten veks på karrig mark og i sand, og har ei sirkumboreal utbreiing. Han er bestanddannande og kan danna låge «teppe» på bakken.

Blomane hjå hoa er svært små, og kvite. Kronblada til hannblomane er klart større, inntil 4 mm lange. Strandarve har 3 griflar, og ein frøkapsel som ved modning deler seg i tre med krokete spissar.

Strandarve er fleirårig og nøysam, han veks på sandgrunn langs strender på heile norskekysten. Planten bind saman sanddyner, ofte saman med strandreddik eller strandrug.

Eit viktig kjenneteikn er at dei kvite blomane er svært små på hoblomane, og sit innimellom gulgrønne begerblad (4 mm), og dessutan at sjølve dei sukkulente blada sit i grupper på stilken slik at dei ovanfrå ser ut som ein firkanta bladstruktur.

## Kjelder

**Denne artikkelen bygger på «[[:nb:Strandarve|Strandarve]]» frå ,  den 20. mai 2021.*  
 
*Strandarve ''Honckenya peploides'' (L.) Ehrh., artsdatabanken.no
1. serierunde i Tippeligaen 2001

**Den 1. runden i Tippeligaen 2001** vart gjennomført med alle kampane andre påskedag 16. april. Fjorårets seriemeister, Rosenborg, starta med 4&mdash;3-tap borte mot Viking etter både straffe til Viking og sjølvmål av Erik Hoftun på Rosenborg. Tromsø slo Stabæk 3-0 på bortebane, medan Molde vann 4-1 på heimebane mot Bodø/Glimt. Flest tilskodarar var det i Bergen på kampen mellom Brann og Moss, som Brann vann 1-0.

## Kampfakta
2. serierunde i Tippeligaen 2001

**Den 2. runden i Tippeligaen 2001** vart gjennomført med alle kampane søndag 22. april. Dei fleste kampane hadde relativt lite mål. Den største sigeren tok Viking 3-1 borte mot Moss. I lag med Tromsø, som vann 2-0 heime mot Brann, toppa dei serien. 

## Kampfakta
Turn under Sommar-OL 1960

**Turnøvingane under Sommar-OL 1960** i Roma vart avvikla i tida 5. til 8. september i Caracalla-bada. Øvingane omfatta 14 tevlingar, 8 for menn og 6 for kvinner. Frå ? ulike land var deltok 254 utøvarar; 130 menn og 124 kvinner.

## Menn
### Mangekamp




### Bøylehest




### Frittståande




### Hopp




### Ringar




### Skranke




### Svingstang




### Lagkamp




## Kvinner
### Mangekamp




### Bom




### Frittståande




### Hopp




### Skranke




### Lagkamp




## Kjelder

**Denne artikkelen bygger på «[[:en:Gymnastics at the 1960 Summer Olympics|Gymnastics at the 1960 Summer Olympics]]» frå ,  den 20. mai 2021.*
3. serierunde i Tippeligaen 2001

**Den 3. runden i Tippeligaen 2001** vart gjennomført med alle kampane søndag 29. april. I motsetnad til den førre runden, vart denne runden målrik med over fire mål per kamp. Viking var framleis usigra og vann 4-0 over Tromsø heime i Stavanger. Odd Grenland tok over andreplassen med siger 2-1 borte mot Lyn, medan Lillestrøm tok tredjeplassen med like mange poeng etter siger 4-1 heime mot Sogndal. Fire lag, Lyn, Moss, Strømsgodset og Bodø/Glimt stod så langt enno utan siger. 

## Kampfakta
4. serierunde i Tippeligaen 2001

**Den 4. runden i Tippeligaen 2001** var ein midtvekerunde der alle kampane vart spelt onsdag 2. mai. Brann slo Strømsgodset 6-2 på bortebane, der Thorstein Helstad scora heile fem av måla. Viking heldt fram sigersrekkja si og slo Bryne 3-1 på bortebane. Odd Grenland heldt på andreplassen med siger 4-1 over Lillestrøm. Rosenborg vann den tredje kampen sin på rad då dei slo Moss 3-0 på bortebane. Med denne sigeren gjekk dei inn på tredjeplassen. I botnen av tabellen var framleis Moss, Bodø/Glimt og Strømsgodset utan sigrar så langt denne sesongen. 

## Kampfakta
5. serierunde i Tippeligaen 2001

**Den 5. runden i Tippeligaen 2001** vart gjennomført med alle kampane søndag 6. mai. Viking gjekk på sitt første poengtap for sesongen då dei spelte uavgjort 1-1 heime mot Strømsgodset. Dei heldt derimot toppen av tabellen, medan Rosenborg kraup opp på andreplassen, berre eitt poeng bak, etter siger 3-0 heime mot Tromsø. Odd Grenland tapte 1-0 borte mot Stabæk og fall ned på fjerdeplassen, medan Molde, som vann heile 5-0 heime mot Bryne tok over tredjeplassen. Strømsgodset og Bodø/Glimt stod framleis utan siger dette året og låg sist på tabellen. 

## Kampfakta
6. serierunde i Tippeligaen 2001

**Den 6. runden i Tippeligaen 2001** vart gjennomført med alle kampane søndag 13. mai. Viking og Rosenborg heldt første- og andreplassen etter to bortesigrar, Viking 1-0 mot Sogndal og Rosenborg 2-1 mot Bryne. Molde spelte 1-1 borte mot Strømsgodset og fall ned på fjerdeplassen, medan Lillestrøm som vann 1-0 mot Bodø/Glimt tok over tredjeplassen, to poeng bak Rosenborg. Nedrykksplassane var uendra med Strømsgodset på 13. og Bodø/Glimt på 14. plassen. 

## Kampfakta
7. serierunde i Tippeligaen 2001

**Den 7. runden i Tippeligaen 2001** vart gjennomført med alle kampane 16. mai dette året. I den godt vitja runden var det flest tilskodarar som såg Brann slå Lyn 2-1 i Bergen, 18&nbsp;725 tilskodarar. Viking slo Odd Grenland 1-0 og held teten på tabellen, tett etterfølgd av Rosenborg som slo Strømsgodset 4-0. Bodø/Glimt fekk den første sigeren sin av året då dei slo Tromsø 1-0 på heimebane, medan Strømsgodset no låg heilt sist utan ein einaste siger så langt. 

## Kampfakta
Dødsrike

**Dødsrike** er stader ein førestiller seg at døde held til i. Det finst ulike former for dødsrike i ei rekkje religionar, blant anna i Babylonia (*[[Arullu]]*), Hellas i antikken (*[[Hades]]*) og norrøn religion (Helheim og Valhall).
The Sailor's Hornpipe

**The Sailor's Hornpipe** (også kjend som **The College Hornpipe** and **Jack's the Lad**) er ein tradisjonell hornpipe-melodi and tilknytt dans med opphav i den britiske marinen, Royal Navy.

## Historie
Den vanlege melodien for denne dansen blei fyrst trykt som «College Hornpipe» i 1797 eller 1798 av J. Dale i London. Han finst i manuskriptsamlingar som er eldre enne dette – til dømes ein synkopert versjon i William Vickers-manuskriptet frå Tyneside, som er datert til 1770. Dansen framstiller livet og pliktene til ein sjømann på eit skip. Sidan dansen ikkje krev stor plass til å framførast, og kan dansast utan ein partner, var han utbreidd ombord på skip.

Samuel Pepys omtalte dansen i dagboka si som «The Jig of the Ship», og kaptein Cook gav ordre til mennene sine om å dansa hornpipe for å halda dei i form. Dansen blei mindre vanleg på skip då ein slutta å ha felespelarar som del av mannskapet.

I drama for scena var det frå rundt 1500-talet av vanleg å ha med ein dans knytt til havet, eller ein *sea dance*. Frå 1800-talet blei den kjende forma av *sailors' hornpipe* innført. Arbeidsoppgåver på skip, som å dra i reip, roing, klatring i rigging og honnørhelsingar danna grunnlaget for danserørslene.

Under tradisjonskonserten Last Night of the Proms i London, der melodien blir spelt som del av Henry Wood sin *Fantasia on British Sea Songs*, kan publikum ha med seg små tåkelurar og fløyter som dei bles i til musikken, slik at han får ein støyande, frenetisk finale når han når sitt raskaste.

Melodien blei brukt i teiknefilmar av *[[Popeye]]* (*[[Skippern]]*) frå byrjinga av 1930-talet, som regel som den fyrste delen av opningsmelodien, som deretter gjekk over til ein instrumentalversjon av «I'm Popeye the Sailor Man».

## Innspelingar
Songen har blitt spelt inn av:

* Mike Oldfield på *[[Tubular Bells]]* (1973) og *[[Tubular Bells 2003]]* (2003)
* Achim Reichel som «Piratentanz» på *Klabautermann* (1977)
* Yo-Yo Ma, Edgar Meyer og Mark O'Connor på *Appalachia Waltz* (1996)
* Carlos Núñez på *Cinema Do Mar* (2005)
* Broadside Electric på *Black-edged Visiting Card*
* The Spotnicks som «Bach Goes to Sea» i 1963
* The Tornados som «Popeye Twist» i 1962

## Kjelder

**Denne artikkelen bygger på «[[:en:The Sailor&#39;s Hornpipe|The Sailor&#39;s Hornpipe]]» frå ,  den 21. mai 2021.*